ddrg/super_eurlex huggingface dataset:
ET Euroopa Liidu Teataja C 73/8

Euroopa Kohtu (neljas koda) 25. novembri 2011. aasta määrus (Court of Appeal (England & Wales) (Civil Division) — Ühendkuningriik) — Yeda Research and Development Company Ltd, Aventis Holdings Inc versus Comptroller-General of Patents, Designs and Trade Marks

(Kohtuasi C-518/10) (1)

(Kodukorra artikli 104 lõike 3 esimene lõik - Inimtervishoius kasutatavad ravimid - Täiendava kaitse tunnistus - Määrus (EÜ) nr 469/2009 - Artikkel 3 - Tunnistuse saamise tingimused - Mõiste „kehtiva aluspatendiga kaitstud toode” - Kriteeriumid - Müügiluba - Turuleviidud ravim, mis sisaldab vaid ühte toimeainet, samas kui patendinõudluses on toimeainete kombinatsioon)

2012/C 73/13

Kohtumenetluse keel: inglise

Eelotsusetaotluse esitanud kohus

Court of Appeal (England & Wales) (Civil Division)

Põhikohtuasja menetluse pool

Hagejad: Yeda Research and Development Company Ltd, Aventis Holdings Inc

Kostja: Comptroller-General of Patents, Designs and Trade Marks

Ese

Eelotsusetaotlus — Court of Appeal (England & Wales) (Civil Division) — Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (ELT L 152, lk 1) artikli 3 punkti a tõlgendamine — Tunnistuse väljastamise tingimused — Mõiste „aluspatendiga kaitstud toode” — Kriteeriumid — Ühenduse patendikonventsiooni 89/695/EMÜ mõju nende kriteeriumide hindamisel siis, kui eeldatakse selle konventsiooni artikli 26 tähenduses kaudset või kaasaaitavat rikkumist

Resolutsioon

Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikli 3 punkti a tuleb tõlgendada nii, et sellega on vastuolus, kui liikmesriigi pädev tööstusomandi õiguskaitse amet annab täiendava kaitse tunnistuse, kui taotluses mainitud toimeaine kohta ei ole eraldi vaid seda toimeainet puudutavat patendinõudlust sõltumata sellest, et seda on mainitud aluspatendi nõudluse sõnastuses toimeainena, mis on kombinatsioonis teise toimeainega.

(1) ELT C 13, 15.1.2011.
ET Euroopa Liidu Teataja C 73/25

Euroopa Kohtu presidendi 11. jaanuari 2012. aasta määrus (High Court of Justice (Chancery Division) — (Ühendkuningriik) eelotsusetaotlus) — European Football Associations (UEFA), British Sky Broadcasting Ltd versus Euroview Sport Ltd

(Kohtuasi C-228/10) (1)

2012/C 73/43

Kohtumenetluse keel: inglise

Euroopa Kohtu presidendi määrusega kustutati kohtuasi registrist.

(1) ELT C 209, 31.7.2010.
ET Euroopa Liidu Teataja C 269/18

Euroopa Kohtu 10. juuni 2011. aasta määrus (Rechtbank’s-Gravenhage (Madalmaad) eelotsusetaotlus) — Bibi Mohammad Imran versus Minister van Buitenlandse Zaken

(Kohtuasi C-155/11 PPU) (1)

(Eelotsusetaotlus - Otsuse tegemise vajaduse äralangemine)

2011/C 269/30

Kohtumenetluse keel: hollandi

Eelotsusetaotluse esitanud kohus

Rechtbank’s-Gravenhage

Pooled

Hageja: Bibi Mohammad Imran

Kostja: Minister van Buitenlandse Zaken

Ese

Eelotsusetaotlus — Rechtbank’s-Gravenhage — Nõukogu 22. septembri 2003. aasta direktiivi 2003/86/EÜ perekonna taasühinemise õiguse kohta (EÜT L 251, lk 12; ELT eriväljaanne 19/06, lk 224) artikli 7 lõike 2 tõlgendamine — Selle õiguse teostamise tingimused — Siseriiklikud õigusnormid, mille kohaselt peab asjaomases liikmesriigis õiguspäraselt elava, kolmanda riigi kodakondsusega isiku perekonnaliige sooritama lõimumiseksami, et saada riiki sisenemise luba — Asjaomane perekonnaliige on 8 lapse ema, kellest 7 last on alaealised ning kes elavad asjaomases liikmesriigis õiguspäraselt — Võimalus elukohajärgses kolmandas riigis õppida liikmesriigi keeles — Meditsiinilised või muud põhjused, mis takistavad asjaomasel perekonnaliikmel sooritada lõimumiseksam mõistliku tähtaja jooksul

Resolutsioon

Rechtbank ’s-Gravenhage (Madalmaad) 31. märtsi 2011. aasta otsusega esitatud eelotsusetaotluse kohta ei ole otsust vaja teha.

(1) ELT C 219, 23.7.2011.
ET Euroopa Liidu Teataja C 211/9

Euroopa Kohtu (viies koda) 8. aprilli 2011. aasta määrus (Tribunalul Suceava — Rumeenia eelotsusetaotlus) — Aurora Elena Sfichi versus Direcția Generală a Finanțelor Publice Suceava Administrația Finanțelor Publice Suceava, Administrația Fondului pentru Mediu (C-29/11), Adrian Ilaș versus Direcția Generală a Finanțelor Publice Suceava, Administrația Finanțelor Publice

(Liidetud kohtuasjad C-29/11 ja C-30/11) (1)

(Kodukorra artikli 104 lõike3 esimene lõik - Riigimaks - ELTL artikkel 110 - Mootorsõidukite esmasel registreerimisel nõutav saastetasu)

2011/C 211/16

Kohtumenetluse keel: rumeenia

Eelotsusetaotluse esitanud kohus

Tribunalul Suceava

Pooled

Hagejad: Aurora Elena Sfichi (C-29/11), Adrian Ilaș C-30/11)

Kostjad: Direcția Generală a Finanțelor Publice Suceava Administrația Finanțelor Publice Suceava, Administrația Fondului pentru Mediu (C-29/11), Direcția Generală a Finanțelor Publice Suceava, Administrația Finanțelor Publice Suceava, Administrația Fondului pentru Mediu (C-30/11)

Ese

Eelotsusetaotlus — Tribunalul Suceava — Teistes liikmesriikides varem juba registreeritud kasutatud mootorsõidukite registreerimine — Siseriiklik õigus, mis näeb ette mootorsõidukite esimese registreerimise korral saastetasu maksmise, kuigi riigi turul juba olemasolevad kasutatud sõidukid on nimetatud maksust uue registreerimise korral vabastatud — Siseriikliku õiguse kooskõla ELTL artikli 110 esimese ja tiese lõiguga — Kaupade vaba liikumise piirang

Resolutsioon

ELTL artiklit 110 tuleb tõlgendada nii, et nimetatud sättega on vastuolus, kui liikmesriik kehtestab saastetasu, mida kohaldatakse mootorsõidukitele nende esmasel registreerimisel asjaomases liikmesriigis, juhul kui nimetatud maksumeedet rakendatakse nii, et sellega muutub ebasoodsamaks teistest liikmesriikidest ostetud kasutatud sõidukite kasutuselevõtmine kõnealuses liikmesriigis, kuid siseriiklikul turul olevate sama vanade ja sama kulumisastmega sõidukite ostmine ei muutu selle tagajärjel ebasoodsamaks.

(1) ELT C 113, 9.4.2011.
ET Euroopa Liidu Teataja C 73/12

Euroopa Kohtu (esimene koda) 15. detsembri 2011. aasta määrus (Hof van Cassatie van België — Belgia eelotsusetaotlus) — INNO NV versus Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA

(Kohtuasi C-126/11) (1)

(Kodukorra artikli 104 lõike 3 esimene lõik - Direktiiv 2005/29/EÜ - Ebaausad kaubandustavad - Siseriiklikud õigusnormid, mis keelavad hinnaalandustest teavitamise ja sellise teavitamise, mille alusel saab oletada hinnaalanduse toimumist)

2012/C 73/20

Kohtumenetluse keel: hollandi

Eelotsusetaotluse esitanud kohus

Hof van Cassatie van België

Põhikohtuasja menetluse pool

Hageja: INNO NV

Kostjad: Unie van Zelfstandige Ondernemers VZW (UNIZO), Organisatie voor de Zelfstandige Modedetailhandel VZW (Mode Unie), Couture Albert BVBA

Ese

Eelotsusetaotlus — Hof van Cassatie van België — Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/7/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv) (ELT L 149, lk 22) tõlgendamine

Resolutsioon

Euroopa Parlamendi ja nõukogu 11. mai 2005. aasta direktiivi 2005/29/EÜ, mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004 (ebaausate kaubandustavade direktiiv), tuleb tõlgendada selliselt, et sellega on vastuolus niisugune siseriiklik säte, nagu on kõne all põhikohtuasjas ja milles on ette nähtud allahindlustele eelneval ajavahemikul hinnaalandustest teavitamise ja sellise teavitamise üldine keeld, mille alusel saab oletada hinnaalanduse toimumist, kui selle sättega taotletakse tarbijakaitse eesmärke.

(1) ELT C 152, 21.5.2011.
ET Euroopa Liidu Teataja C 73/12

Euroopa Kohtu (kuues koda) 1. detsembri 2011. aasta määrus — Longevity Health Products, Inc. versus Siseturu Ühtlustamise Amet (kaubamärgid ja tööstusdisainilahendused), Performing Science LLC

(Kohtuasi C-222/11) (1)

(Apellatsioonkaebus - Ühenduse kaubamärk - Määrus (EÜ) nr 40/94 - Artikli 7 lõike 1 punkt d - Sõnaline tähis 5 HTP - Kehtetuks tunnistamise taotlus - Ilmselgelt vastuvõetamatu apellatsioonkaebus)

2012/C 73/21

Kohtumenetluse keel: saksa

Pooled

Hageja: Longevity Health Products, Inc. (esindaja: advokaat J. Korab)

Teised menetluspooled: Ühtlustamise Amet (kaubamärgid ja tööstusdisainilahendused) (esindaja: G. Schneider), Performing Science LLC

Ese

Apellatsioonkaebus Üldkohtu (kuues koda) 9. märtsi 2011. aasta otsuse peale kohtuasjas T-190/09: Longevity Health Products vs. Siseturu Ühtlustamise Amet (Performing Science (5 HTP)), mille ese on hagi Siseturu Ühtlustamise Ameti neljanda apellatsioonikoja 21. aprilli 2009. aasta otsuse (asi R 595/2008-4) peale, mis käsitleb Performing Science LLC ja Longevity Health Products, Inc. vahelist kehtetuks tunnistamise menetlust — Sõnalise tähise 5 http eristusvõime.

Resolutsioon

1. Jätta apellatsioonkaebus rahuldamata.

2. Mõista kohtukulud välja Longevity Health Products Inc.-lt.

(1) ELT C 252, 27.8.2011.
ET Euroopa Liidu Teataja C 235/5

Euroopa Kohtu (kuues koda) 9. märtsi 2012. aasta määrus — Atlas Transport GmbH versus Siseturu Ühtlustamise Amet (kaubamärgid ja tööstusdisainilahendused), Atlas Air Inc.

(Kohtuasi C-406/11 P) (1)

(Apellatsioonkaebus - Kodukorra artikkel 119 - Ühenduse kaubamärk - Kehtetuks tunnistamise menetlus - Vastuvõetavus apellatsioonikojas - Kaebuse põhjendusi sisaldava menetlusdokumendi esitamata jätmine - Määrus (EÜ) nr 40/94 - Artikkel 59 - Määrus (EÜ) nr 2868/95 - Eeskirja 49 lõige 1 - Menetluse peatamine - Määrus (EÜ) nr 2868/95 - Eeskirja 20 lõike 7 punkt c - Ilmselgelt vastuvõetamatu ja põhjendamatu apellatsioonkaebus)

2012/C 235/08

Kohtumenetluse keel: saksa

Pooled

Apellant: Atlas Transport GmbH (esindajad: advokaadid K. Schmidt-Hern ja U. Hildebrandt

Teised menetlusosalised: Siseturu Ühtlustamise Amet (kaubamärgid ja tööstusdisainilahendused) (esindaja: G. Schneider), Atlas Air Inc. (esindaja: R. Dissmann)

Ese

Apellatsioonkaebus Üldkohtu (kolmas koda) 16. mai 2011. aasta otsuse peale kohtuasjas T-145/08: Atlas Transport GmbH vs. Siseturu Ühtlustamise Amet, millega Üldkohus jättis rahuldamata hagi Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 24. jaanuari 2008. aasta (asi R 1023/2007-1) otsuse peale, mis käsitleb kehtetuks tunnistamise menetlust Atlas Air Inc. ja Atlas Transport GmbH vahel — Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (EÜT L 11, lk 1; ELT eriväljaanne 17/01, lk 146) artikli 59 ja komisjoni 13. detsembri 1995. aasta määruse (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (EÜT 1995, L 303, lk 1; ELT eriväljaanne 17/01, lk 189) eeskirja 20 lõike 7 punkti c tõlgendamine — Kehtetuks tunnistamise taotlus, mis tugineb käimasolevale menetlusele siseriiklikus kohtus

Resolutsioon

1. Jätta apellatsioonkaebus rahuldamata.

2. Mõista kohtukulud välja Atlas Transport GmbH-lt.

(1) ELT C 311, 22.10.2011.
ET Euroopa Liidu Teataja C 109/4

Euroopa Kohtu (kaheksas koda) 29. novembri 2011. aasta määrus — Tresplain Investments Ltd versus Siseturu Ühtlustamise Amet (kaubamärgid ja tööstusdisainilahendused), Hoo Hing Holdings Ltd

(Kohtuasi C-76/11 P) (1)

(Apellatsioonkaebus - Ühenduse kaubamärk - Määrus (EÜ) nr 40/94 - Artikli 8 lõige 4 ja artikli 52 lõike 1 punkt c - Ühenduse kujutismärk Golden Elephant Brand - Kehtetuks tunnistamise taotlus, mis põhineb siseriiklikul registreerimata kujutismärgil GOLDEN ELEPHANT - Viide varasemat kaubamärki reguleerivale siseriiklikule õigusele - Common law normistik, mis reguleerib tähise hõivamise peale esitatavat hagi (action for passing off))

2012/C 109/06

Kohtumenetluse keel: inglise

Pooled

Hageja: Tresplain Investments Ltd (esindaja: barrister B. Brandreth)

Teine menetluspool: Siseturu Ühtlustamise Amet (kaubamärgid ja tööstusdisainilahendused) (esindajad: D. Botis), Hoo Hing Holdings Ltd (esindaja: M. Edenborough, QC)

Ese

Apellatsioonkaebus Üldkohtu (kaheksas koda) 9. detsembri 2010. aasta otsuse peale kohtuasjas Tresplain Investments Ltd vs. Siseturu Ühtlustamise Amet — Hoo Hing (T-303/08), millega Üldkohus jättis rahuldamata klassi 30 kuuluvate kaupade jaoks registreeritud ühenduse kujutismärgi „Golden Elephant Brand” omaniku tühistamishagi Siseturu Ühtlustamise Ameti esimese apellatsioonikoja 7. mai 2008. aasta otsuse peale (asi R 889/2007-1), millega tühistati tühistamisosakonna otsus keelduda selle kaubamärgi kehtetuks tunnistamisest taotluse alusel, mille esitas klassi 30 kuuluvate kaupade suhtes kasutatava registreerimata siseriikliku kujutismärgi GOLDEN ELEPHANT omanik — Määruse (EÜ) nr 40/94 artikli 8 lõike 4 (nüüd määruse (EÜ) nr 207/2009 artikli 8 lõige 4) tõlgendamine ja kohaldamine.

Resolutsioon

1. Jätta apellatsioonkaebus rahuldamata.

2. Mõista kohtukulud välja Tresplain Investments Ltd-lt.

(1) ELT C 120, 16.4.2011.
ET Euroopa Liidu Teataja C 109/5

Euroopa Kohtu (kuues koda) 9. detsembri 2011. aasta määrus (Tribunal de première instance de Liège eelotsusetaotlus — Belgia) — Auditeur du travail versus Yangwei SPRL

(Kohtuasi C-349/11) (1)

(Kodukorra artikli 104 lõike 3 esimene lõik - Direktiiv 97/81/EÜ - Halduslikud takistused, mis piiravad osalise tööajaga töötamise võimalusi - Töölepingute ja tööaja kohustuslik avaldamine ja säilitamine)

2012/C 109/09

Kohtumenetluse keel: prantsuse

Eelotsusetaotluse esitanud kohus

Tribunal de première instance de Liège

Põhikohtuasja menetluse pool

Hageja: Auditeur du travail

Kostja: Yangwei SPRL

Ese

Eelotsusetaotlus — Tribunal de première instance de Liège — Nõukogu 15. detsembri 1997. aasta direktiivi 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta (EÜT 1998 L 14, lk 9; ELT eriväljaanne 05/03, lk 267) tõlgendamine — Niisuguse siseriikliku õigusnormi lubatavus, mis nõuab, et tööandja omaks dokumenti, milles on ära näidatud kõik kõrvalekalded tööajast, ning hoiaks ja võimaldaks tutvuda osalise tööajaga töötajate töölepingute ja tööajaga — Haldustakistused, mis osalise tööajaga töö võimalusi piiravad

Resolutsioon

Nõukogu 15. detsembri 1997. aasta direktiivile 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta lisatud osalist tööaega käsitleva raamkokkuleppe klauslit 4 tuleb tõlgendada nii, et sellega ei ole vastuolus niisugused siseriiklikud õigusnormid, mis panevad tööandjatele kohustuse säilitada ja avaldada osalise tööajaga töötajate töölepinguid ja tööaega, kui on tõendatud, et need õigusnormid ei too kaasa viimatinimetatute halvema kohtlemise kui võrreldavas olukorras olevad täistööajaga töötajad, või kui niisugune erinev kohtlemine esineb, siis juhul, kui on tõendatud, et see on objektiivselt põhjendatud ega lähe kaugemale kui soovitud eesmärkide saavutamiseks vajalik. Eelotsusetaotluse esitanud kohtu ülesanne on viia läbi faktiliste ja õiguslike asjaolude kontroll, eelkõige seoses kohaldatava siseriikliku õigusega, hindamaks seda, kas lahendatava kohtuasja puhul see nii on.

Juhul, kui eelotsusetaotluse esitanud kohus jõuab järeldusele, et põhikohtuasjas käsitletavad siseriiklikud õigusnormid on vastuolus direktiivile 97/81 lisatud osalist tööaega käsitleva raamkokkuleppe klausliga 4, siis tuleb selle raamkokkuleppe klausli 5 punkti 1 tõlgendada nii, et niisugused õigusnomid on ka sellega vastuolus.

(1) ELT C 282, 24.9.2011.
ET Euroopa Liidu Teataja C 109/4

Euroopa Kohtu (seitsmes koda) 19. jaanuari 2012. aasta määrus (Upper Tribunali (Tax and Chancery Chamber) — Ühendkuningriik eelotsusetaotlus) — Purple Parking Ltd, Airparks Services Ltd versus The Commissioners for Her Majesty's Revenue & Customs

(Kohtuasi C-117/11) (1)

(Kodukorra artikli 104 lõike 3 esimene lõik - Maksustamine - Käibemaks - Kuues direktiiv - Artikli 28 lõike 2 punkt a - Artikli 28 lõike 3 punkt b - Teatud transporditeenuste maksuvabastus - Tehing, mis koosneb sõidukite parkimisteenusest ning reisijateveost parkimiskoha ja lennujaama vahel - Kaks eraldiseisvat tehingut või üks ainus tehing - Neutraalse maksustamise põhimõte)

2012/C 109/07

Kohtumenetluse keel: inglise

Eelotsusetaotluse esitanud kohus

Upper Tribunal (Tax and Chancery Chamber)

Põhikohtuasja menetluse pool

Hageja: Purple Parking Ltd, Airparks Services Ltd

Kostja: The Commissioners for Her Majesty's Revenue & Customs

Ese

Eelotsusetaotlus — Upper Tribunal (Tax and Chancery Chamber) — Nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) tõlgendamine — Liikmesriikide õigus säilitada maksuvabastus koos eelnenud etapis makstud maksude tagastamisega — Siseriiklike õigusnormidega säilitatud maksuvabastus koos eelnenud etapis makstud maksude tagastamisega teatud transporditeenustele — Ettevõtja, kes osutab lennukireisijatele sõiduki parkimisteenust koos parkimiskoha ja lennujaama vahelise transpordiga — Tehing, mida käibemaksuga maksustamisel tuleb pidada üheks või mitmeks eraldi teenuseks?

Resolutsioon

Nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (muudetud nõukogu 14. detsembri 1992. aasta direktiiviga 92/111/EMÜ) tuleb tõlgendada nii, et käibemaksumäära kindlakstegemisel tuleb teenust, mis koosneb väljaspool lennujaama territooriumi sõidukite parkimiseteenusest ning reisijate transpordist parkimiskoha ja lennuterminaali vahel, pidada põhikohtuasja asjaoludel mitmest erinevast osast koosnevaks üheksainsaks tehinguks, mille põhisooritus on parkimisteenus.

(1) ELT C 145, 14.5.2011.
ET Euroopa Liidu Teataja C 194/7

Euroopa Kohtu 22. märtsi 2012. aasta määrus — Itaalia Vabariik versus Euroopa Komisjon

(Kohtuasi C-200/11) (1)

(Apellatsioonkaebus - Kodukorra artikkel 119 - Riigiabi - Ühisturuga kokkusobimatus - Komisjoni otsus - Tühistamishagi - Määrus (EÜ) nr 659/1999 - Artikli 1 punkt c - Olemasoleva abi muutmine - Määrus (EÜ) nr 794/2004 - Artikli 4 lõige 1 - Laevaehituse ajutine kaitsemehhanism)

2012/C 194/11

Kohtumenetluse keel: itaalia

Pooled

Apellant: Itaalia Vabariik (esindajad: G. Palmieri, avvocato dello Stato P. Gentili)

Teine menetlusosaline: Euroopa Komisjon (esindajad: V. Di Bucci ja C. Urraca Caviedes)

Ese

Apellatsioonkaebus Üldkohtu (kaheksas koda) 3. veebruari 2011. aasta otsuse peale kohtuasjas T-3/09: Itaalia vs. komisjon, millega Üldkohus jättis rahuldamata nõude tühistada komisjoni 21. oktoobri 2008. aasta otsus 2010/38/EÜ riigiabi C 20/08 (ex N 62/08) kohta, mida Itaalia ametiasutused kavatsesid rakendada, muutes abikava N 59/04, mis seondub laevaehituse ajutise kaitsemehhanismiga (ELT 2010, L 17, lk 50).

Resolutsioon

1. Jätta apellatsioonkaebus rahuldamata.

2. Mõista kohtukulud välja Itaalia Vabariigilt.

(1) ELT C 204, 9.7.2011.
ET Euroopa Liidu Teataja C 73/10

Euroopa Kohtu (neljas koda) 25. novembri 2011. aasta määrus (High Court of Justice (Chancery Division) — Ühendkuningriik) — Daiichi Sankyo Company versus Comptroller-General of Patents, Designs and Trade Marks

(Kohtuasi C-6/11) (1)

(Kodukorra artikli 104 lõike 3 esimene lõik - Inimtervishoius kasutatavad ravimid - Täiendava kaitse tunnistus - Määrus (EÜ) nr 469/2009 - Artiklid 3 ja 4 - Tunnistuse saamise tingimused - Mõiste „kehtiva aluspatendiga kaitstud toode” - Kriteeriumid - Täiendavate või erinevate kriteeriumide olemasolu mitme toimeainega ravimi puhul)

2012/C 73/17

Kohtumenetluse keel: inglise

Eelotsusetaotluse esitanud kohus

High Court of Justice (Chancery Division)

Põhikohtuasja menetluse pool

Hageja: Daiichi Sankyo Company

Kostja: Comptroller-General of Patents, Designs and Trade Marks

Ese

Eelotsusetaotlus — High Court of Justice (Chancery Division, Patents Court) — Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (ELT L 152, lk 1) artikli 3 punkti a ja artikli 4 tõlgendamine — Tunnistuse saamise tingimused — Mõiste „toodet kaitseb kehtiv aluspatent” — Kriteeriumid — Täiendavate või erinevate kriteeriumide olemasolu mitme toimeainega ravimi puhul

Resolutsioon

Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikli 3 punkti a tuleb tõlgendada nii, et sellega on vastuolus, kui liikmesriigi pädev tööstusomandi õiguskaitse amet annab täiendava kaitse tunnistuse toimeainetele, mida ei ole mainitud taotluse toetuseks esitatud aluspatendi nõudluse sõnastuses.

(1) ELT C 63, 26.2.2011.
ET Euroopa Liidu Teataja C 303/6

Euroopa Kohtu 14. mai 2012. aasta määrus — Sepracor Pharmaceuticals (Iirimaa) Ltd versus Euroopa Komisjon

(Kohtuasi C-477/11 P) (1)

(Apellatsioonkaebus - Määrus (EÜ) nr 726/2004 - Inimtervishoius kasutatavad ravimid - Toimeaine essopikloon - (1) Müügiluba (2) Turuleviimise luba - Menetlus - Komisjoni seisukohavõtt - Uus toimeaine - Mõiste „vaidlustatav akt”)

2012/C 303/10

Kohtumenetluse keel: inglise

Pooled

Apellant: Sepracor Pharmaceuticals (Iirimaa) Ltd (esindajad: solicitor I. Dodds-Smith, D. Anderson, QC, barrister J. Stratford)

Teine menetlusosaline: Euroopa Komisjon (esindajad: M. Wilderspin ja M. Šimerdová)

Ese

Apellatsioonkaebus Üldkohtu (neljas koda) poolt kohtuasjas Sepracor Pharmaceuticals vs. komisjon (T-275/09 P) 4. juulil 2004. aastal tehtud määruse peale, millega lükati vastuvõetamatuse tõttu tagasi hagi, millega paluti tühistada komisjoni 6. mai 2009. aasta otsus, millega komisjon otsustas hageja poolt toodetava ravimi „Lunivia” müügiloa taotlemise menetluses, et toimeaine essopikloon, mida see ravim sisaldab, ei kujuta endast uut toimeainet Euroopa Parlamendi ja nõukogu määruse (EÜ) nr 726/2004 (ELT L 136, lk 1) artikli 3 lõike 2 punkti a tähenduses — Vaidlustatava akti mõiste

Resolutsioon

1. Jätta apellatsioonkaebus rahuldamata.

2. Mõista kohtukulud välja Sepracor Pharmaceuticals (Ireland) Ltd-lt.

(1) ELT C 347, 26.11.2011.